
Nr. SC 2014 - 

                                                                                    APROBAT,

PRIMAR                         

Nicolae Robu                                                                                    

REFERAT

privind alocarea sumei de 4.500.000 lei pentru derularea Programului de sprijin financiar acordat proprietarilor de clădiri istorice din zona de acţiune prioritară a Municipiului Timişoara, pe anul 2014
Prin HCL 514 din 22 octombrie 2013, Consiliul Local Timişoara a aprobat Programul de sprijin financiar acordat proprietarilor de clădiri istorice din zona de acţiune prioritară a Municipiului Timişoara.

Conform procedurii prevăzute de HCL 514/2013, Capitolul VI. Etapele Programului de sprijin financiar, “anual, prin hotărâre de consiliu local, se va aloca o sumă de bani destinată Programului de sprijin financiar acordat proprietarilor de clădiri istorice din  zona de acţiune prioritară a Municipiului Timişoara”.

Prin HCL nr. 3/28.01.2014 privind aprobarea bugetului local al Municipiului Timisoara pe anul 2014, în Anexa 5 privind Programul de Dezvoltare la poziţia 70.02.03.01 Dezvoltarea sistemului de locuinţe, Lucrări noi, s-a alocat suma de 4.500.000 lei pentru Programul de reabilitare clădiri istorice – proprietate privată.
Acestă sumă este destinată lucrărilor de reabilitare a clădirilor, dirigenţiei de şantier, consultanţei tehnice de specialitate pentru întocmirea Notei Tehnice de evaluare a degradărilor clădirii (conform Legii 153/2011 privind măsuri de creştere a calităţii arhitectural-ambientale a clădirilor), plata diverselor taxe prevăzute de lege.
Clădirile care vor beneficia de finanţare vor fi cele care vor obţine punctajul minim în urma evaluării realizate de către o comisie tehnică desemnată prin Dispoziţie a Primarului Municipiului Timişoara. Constructorul care va realiza lucrările de reabilitare a clădirilor va fi selectat în urma proceduri de achiziţie publică, pentru fiecare clădire în parte, conform legii.
Având în vedere cele de mai sus propunem Consiliului Local al Municipiului Timişoara aprobarea:
- alocării sumei de 4.500.000 lei pentru derularea Programului de sprijin financiar acordat proprietarilor de clădiri istorice din zona de acţiune prioritară a Municipiului Timişoara, pentru anul 2014;
- folosirii sumei pentru plata costurilor lucrărilor de reabilitare a clădirilor istorice selectate în cadrul Programului, dirigenţia de şantier, consultanţa tehnică de specialitate pentru întocmirea Notei Tehnice de evaluare a degradărilor clădirii, plata diverselor taxe prevăzute de lege, aferente lucrărilor de reabilitare a acestor clădiri.

